**U18 és Felnőtt női és férfi Sumo Országos Bajnokság,**

**válogatóverseny a világversenyekre**

**U15-, U21-es korosztálynak válogatóverseny, U12 és gyermek felkészülési verseny versenykiírása**

 **Verseny célja:** 2025. évi U18 és Felnőtt magyar bajnokság, valamint válogatóverseny a világversenyekre, U15 és U21-es korosztálynak válogatóverseny a világversenyekre, U12 és gyermek korosztálynak felkészülési verseny, a sumo sport népszerűsítése**.**

 **Verseny rendezője:** Sziget SC Sumo Szakosztálya, valamint a Magyar Sumo Szakszövetség

Verseny ideje és helye: 2025. március 23. (vasárnap)

**2310 Szigetszentmiklós, Kardos István Általános Iskola, Tököli u. 30/A (Bejárat a Somogyvári Gyula u. felől)**

**Mérlegelés:** 2025. március 23. (vasárnap) Minden kategória: 8:30-9:00 óra

**Verseny kezdete:** 2025. március 23. 10.00 óra

**Súlycsoportok:**

Gyermek leány és fiú (2015 és annál fiatalabbak): 25 kg, 30 kg, 35 kg, 40kg, 45 kg +45 kg

U-12 leány (2013 - 2015-ben születettek): 30 kg, 35 kg, 40 kg, 45 kg, 50 kg, +50 kg

U-12 fiú (2013 - 2015-ben születettek): 35 kg, 40 kg, 45 kg, 50 kg, 55 kg, 65 kg, +65 kg

U-15 leány (2010 - 2013-ban születettek): 40 kg, 45 kg, 50 kg, 55 kg, 60 kg, 65 kg, +65 kg

U-15 fiú (2010 - 2013-ban születettek): 45 kg, 52 kg, 60 kg, 67 kg, 75 kg, 85 kg, +85 kg

**U-18 női OB** (2007 - 2010-ben születettek): 50 kg, 55kg, 60 kg, 65kg, 70 kg, 75 kg, +75 kg

**U-18 férfi OB** (2007 - 20109-ben születettek): 55 kg, 60 kg, 70kg, 80 kg, 90 kg, 100 kg, +100 kg

U-21 női (2004 - 2007-ban születettek): 50 kg, 55 kg, 60 kg, 65 kg, 70 kg,75 kg, + 75 kg,

U-21 férfi (2004 - 2007-ban születettek): 65 kg, 70kg, 77 kg, 85 kg, 92 kg, 100 kg, +100 kg,

**Felnőtt női OB** (2007-ban és előtte születettek): 50 kg, 55 kg, 60 kg, 65 kg, 73 kg, 80 kg, +80 kg, Open

**Felnőtt férfi OB** (2007-ban és előtte születettek): 70 kg, 77 kg, 85 kg, 92 kg, 100 kg, 115 kg, +115 kg, Open

**Nevezés:** név szerint, születési év, sportegyesület, súly, kategória megjelölésével előzetesen írásban, a mellékelt nevezési lapon. A nevezéseket email-en juttassátok el az erdispartacus@gmail.com és a tominmarton@incloud.com email címre.

 Nevezési határidő: 2025.március 19.

 **Nevezési díj: 4.000.- Ft** kategóriánkként és súlycsoportonként.

**A verseny lebonyolítása:** A verseny két dohión kerül megrendezésre**,** súlycsoportonként 5 főig körmérkőzéssel, azon felüli induló létszám esetén egyenes kieséses, dupla vigaszági mérkőzésekkel két III. helyezéssel. A körmérkőzéses körbeverés esetén ismételt körmérkőzés történik.

**Felszerelés:** A versenyzők saját mawasiról (övről) gondoskodjanak. Biciklisnadrág, kisnadrág használata megengedett.

**Versenybíróság:** A verseny bíróit a Magyar Sumo Szakszövetség Bíró Bizottsága jelöli ki.

**Egyéb rendelkezések: A Magyar Sumo Szakszövetség 2023. január 19-én kiküldött körlevele alapján csak érvényes sportorvosi igazolással lehet indulni a versenyen. Ezen a versenyen elfogadjuk az MBSZ versenyengedély könyvben lévő érvényes sportorvosi igazolást. Akinek nincs birkózó versenyengedélye, annak külön érvényes sportorvosi igazolás szükséges.**

A versenyen mindenki saját felelősségére indul, a verseny helyszínén elveszített tárgyakért a verseny rendezői felelősséget nem vállalnak.

 **Díjazás**: Az U18 és felnőtt korosztály I-III helyezettje érem-díjazásban, az I. helyezettek tiszteletdíjban, a többi korosztályban az I-III helyezettek éremdíjazásban részesülnek.

Szigetszentmiklós, 2025. március 3.

 Virág Lajos

 SC elnök